**ИНФОРМАЦИЯ**

за условията и реда за вътрешно подаване на сигнали в

Столична Община - Район „Надежда“

Настоящата информация се предоставя в изпълнение на чл. 12, ал. 4 от Закона за защита на лицата, подаващи сигнали или публично оповестяващи информация за нарушения, обнародван в ДВ, бр. 11 от 2 февруари 2023 („**Закон**“).

1. **Кой има право да подава сигнали.**
* настоящ или бивш служител;
* стажант;
* подизпълнител или доставчик;
* кандидат за работа;
* всеки, който в рамките на правоотношения в работен контекст с Район „Надежда“ е научил за нарушение.

**Важно!** Не се разглеждат анонимни сигнали.

 Не попадат в обхвата на Закона и не се разглеждат сигнали за евентуални нередности в личен план или лична неудовлетвореност (например от страна на граждани) от услугите, предоставяни от Район „Надежда“.

1. **За какви нарушения можете да подавате сигнали.**

За нарушения на българското и европейското законодателство, които застрашават или увреждат обществения интерес в различни области, сред които:

* обществените поръчки;
* финансовите услуги и предотвратяването на изпирането на пари и на финансирането на тероризма;
* безопасността на транспорта;
* опазването на околната среда;
* радиационната защита и ядрената безопасност;
* общественото здраве;
* безопасността и съответствието на продуктите;
* безопасността на храните;
* защитата на потребителите;
* защитата на неприкосновеността на личния живот и личните данни;
* сигурността на мрежите и информационните системи;
* нарушения, свързани с трансгранични данъчни схеми;
* извършено престъпление от общ характер;
* трудовото законодателство и други области, посочени в Закона.

**Важно!** Не се разглеждат сигнали за нарушения, извършени повече от две години преди подаването на сигнала.

Нарушения извън обхвата на Закона и оплаквания във връзка с междуличностни конфликти не се разглеждат по настоящия ред – в тези случай моля да се свържете с прекия си ръководител или с Кмета на Район „Надежда“.

1. **Как можете да подадете сигнал в** Район „Надежда“**.**
* Писмено, като попълните **формуляр по образец**, наличен на сайта на Район „Надежда“, и го изпратите до следния имейл: **signal@****so-nadejda.com**
* На **телефон:** **02/495-11-40.** В този случай Служителят за разглеждане на сигнали в Район „Надежда“, Ванеса Кръстева или Петя Иванова, ще се свърже с Вас и ще проведе беседа, на която следва да му предоставите необходимата информация, за да може тя да попълни формуляра по образец.
* Добре е да приложите всички писмени доказателства, с които разполагате. Също така може да посочете лица, който биха могли да потвърдят съобщените данни или да предоставят допълнителна информация.
1. **Какво се случва след подаване на сигнала.**
* Ние ще потвърдим получаването му в срок до 7 дни и ще го регистрираме с уникален идентификационен номер. Ако сигналът не отговаря на изисквания на Закона, ще ви уведомим да отстраните нередовността в 7-дневен срок.
* Ще бъде възложена проверка по сигнала от лице, определено със заповед на Кмета, което не е в конфликт на интереси.
* В срок до три месеца от потвърждаване на получаването на сигнала, проверяващият предоставя на сигнализиращото лице обратна информация с резултатите от проверката и предприетите действия.
1. **Каква защита имат лицата, подаващи сигнали.**
* Лицата, които имат право да подават сигнали, както и свързаните с тях лица (например колеги и роднини), са защитени срещу неоснователно разкриване на самоличността им, освен в позволените от Закона случай.
* Забранено е предприемане на репресивни и ответни мерки срещу защитените лица, в това число: временно отстраняване от работа, уволнение, понижаване в длъжност, отрицателна оценка за работата, прилагане на имуществена и дисциплинарна отговорност, физическа и словесна принуда, заплаха, враждебност и накърняване на достойнството им, дискриминация и др.
* Комисията за защита на личните данни предоставя безплатни и достъпни информация и съвети на защитените лица.
1. **Какви са условията за предоставяне на защита.**
* Лицето, подаващо сигнал, е имало основателна причина да счита, че подадената информация за нарушението в сигнала е била вярна към момента на подаването и че тази информация попада в приложното поле на Закона;
* Сигналът за нарушение е подаден при условията и по реда на Закона.

**Важно!** Моля да имате предвид, че лицата, посочени в сигнала като нарушители, имат право на обезщетение за всички имуществени и неимуществени вреди, когато е установено, че сигнализиращото лице съзнателно е подало сигнал с невярна информация, както и когато според обстоятелствата е било длъжно да предположи, че информацията е невярна.